text: আয়েশা রাজা ফারুক () হচ্ছেন একজন পাকিস্তানি রাজনীতিবিদ যিনি মার্চ ২০১৫ থেকে পাকিস্তানের সিনেট-এর সদস্য। পূর্বে তিনি ২০১৩ থেকে ২০১৫ সাল পর্যন্ত পাকিস্তানের জাতীয় সংসদের সদস্য ছিলেন।
  
  শিক্ষা
  ১৯৯৫ সালে তিনি লাহোর ইউনিভার্সিটি অফ ম্যানেজমেন্ট সায়েন্সেস থেকে মাস্টার অফ বিজনেস অ্যাডমিনিস্ট্রেশন (এমবিএ) ডিগ্রী লাভ করেন এবং ২০১৩ সালে তিনি পাঞ্জাব বিশ্ববিদ্যালয় থেকে আইন বিষয়ে স্নাতকোত্তর ডিগ্রী অর্জন করেন।
  
  রাজনৈতিক কর্মজীবন
  পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন। নভেম্বর ২০১৩-এ, তিনি পোলিও নির্মূলকরণে প্রধানমন্ত্রীর কেন্দ্রী ব্যক্তি হিসেবে নিযুক্ত হন। মার্চ ২০১৫-এ তিনি জাতীয় সংসদ থেকে পদত্যাগ করেন।
  
  পাকিস্তান সিনেট নির্বাচন, ২০১৫-এ পাকিস্তান মুসলিম লীগ (এন) প্রার্থী হিসেবে তিনি মহিলাদের জন্য সংরক্ষিত আসনে পাকিস্তানের সিনেটে নির্বাচিত হন।
  
  মার্চ ২০১৮-এ, তিনি পোলিও নির্মূলকরণে ভূমিকার জন্য পাকিস্তান সরকারের কাছ থেকে পাকিস্তানের তৃতীয় সর্বোচ্চ বেসামরিক পুরস্কার সিতারা-ই-ইমতিয়াজ লাভ করেন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:পাকিস্তান মুসলিম লীগের (এন) রাজনীতিবিদ
  বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
  বিষয়শ্রেণী:পাকিস্তানি সেনেটর (১৪শ সংসদ)
  বিষয়শ্রেণী:পাকিস্তান জাতীয় পরিষদের মহিলা সদস্য
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:পাঞ্জাব বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:সিতারা-ই-ইমতিয়াজ বিজয়ী
  বিষয়শ্রেণী:পাকিস্তান সিনেটের নারী সদস্য
  বিষয়শ্রেণী:পাকিস্তানি রাজনীতিবিদ
title: আয়েশা রাজা ফারুক